b"\n_START_ARTICLE_\nBloc Qu\xc3\xa9b\xc3\xa9cois\n_START_PARAGRAPH_\nBloc Qu\xc3\xa9b\xc3\xa9cois on kanadalainen, 15. kes\xc3\xa4kuuta 1991 perustettu separatistinen puolue, joka pyrkii edist\xc3\xa4m\xc3\xa4\xc3\xa4n Qu\xc3\xa9becin itsen\xc3\xa4istymist\xc3\xa4 Kanadasta. Se on hyvin l\xc3\xa4heisiss\xc3\xa4 yhteyksissa Parti Qu\xc3\xa9b\xc3\xa9cois'n kanssa._NEWLINE_Vaikka puolue virallisesti ilmoitti olevansa sosiaalidemokraattinen puolue, ei sill\xc3\xa4 ole Qu\xc3\xa9becin itsen\xc3\xa4istymisen edist\xc3\xa4misen lis\xc3\xa4ksi mit\xc3\xa4\xc3\xa4n yhten\xc3\xa4ist\xc3\xa4 ideologiaa._NEWLINE_Puolueen luonteen vuoksi sill\xc3\xa4 on ehdokkaita vain Qu\xc3\xa9beciss\xc3\xa4, ja on n\xc3\xa4in Kanadan alahuoneen ainoa puolue, joka toimii vain yhdess\xc3\xa4 provinssissa. Siksi puolue on alahuoneen puolueista ainoa, joka ei periaatteessakaan pysty muodostamaan enemmist\xc3\xb6hallitusta, sill\xc3\xa4 alahuoneen 308 paikasta Qu\xc3\xa9becill\xc3\xa4 on vain 75. Vuoden 2011 vaaleissa puolueen tulos romahti ja sen paikkam\xc3\xa4\xc3\xa4r\xc3\xa4 49:st\xc3\xa4 nelj\xc3\xa4\xc3\xa4n."